Da, potrivit Codului Muncii, orice salariat are dreptul de a munci la angajatori diferiţi sau la acelaşi angajator, în baza unor contracte individuale de muncă, beneficiind de salariul corespunzător pentru fiecare dintre acestea.   Fac excepţie situaţiile în care prin lege sunt prevăzute incompatibilităţi pentru cumulul unor funcţii.    Contractele de muncă multiple, pe care le poate avea un angajat, pot fi: la același angajator sau la angajatori diferiți;  cu normă întreagă sau parțială;  în aceeași țară sau în state diferite;  în același oraș sau în localități diferite;  cu prezență fizică sau prin telemunca;  pe durată nedeterminată sau determinată.